**Debreceni Egyetem**

**Általános Orvostudományi Kar**



**PÁLYÁZATI FELHÍVÁS**

**IONMOD**

Debrecen

2019

**Tartalom**

[1. Bevezető, a pályázat célja 3](#_Toc531245071)

[2. Az ösztöndíj formája 3](#_Toc531245072)

[3. Kutatási téma meghatározása 4](#_Toc531245073)

[4. Pályázat benyújtására jogosultak 4](#_Toc531245074)

[5. Kizáró okok 4](#_Toc531245075)

[6. A rendelkezésre álló keretösszeg, támogatásban részesíthető Pályázók száma 4](#_Toc531245076)

[7. A pályázat irányítója és lebonyolítói 5](#_Toc531245077)

[8. Ösztöndíjas időszak 5](#_Toc531245078)

[9. A pályázatok benyújtásának határideje 5](#_Toc531245079)

[10. Benyújtható pályázatok száma 5](#_Toc531245080)

[11. A pályázatok benyújtásának módja és helye 5](#_Toc531245081)

[12. Az ösztöndíj finanszírozásának módja 5](#_Toc531245082)

[13. Az ösztöndíj felhasználása 6](#_Toc531245083)

[14. A pályázat benyújtásához szükséges dokumentumok 6](#_Toc531245084)

[15. A pályázat érvényességének formai ellenőrzése, hiánypótlás 6](#_Toc531245085)

[16. A pályázatok elbírálásának szempontjai 7](#_Toc531245086)

[17. A Pályázók támogatói döntést követő kiértesítése 8](#_Toc531245087)

[18. Szerződéskötés 8](#_Toc531245088)

[19. Az ösztöndíj lemondása, szüneteltetése, az ösztöndíjas jogviszony megszűnése 8](#_Toc531245089)

[20. Nyilvánosság 8](#_Toc531245090)

[21. Az ösztöndíj nyomonkövetése és szakmai dokumentálása 9](#_Toc531245091)

# 1. Bevezető, a pályázat célja

A Debreceni Egyetem célkitűzése a harmadik generációs egyetemekhez kapcsolódó funkciók, feladatok megerősítése a kutatói bázis, a térségi szereplőkkel való együttműködés, valamint az intézmény nemzetközi és hazai kutatási és tudás-hasznosítási tevékenységének bővítése és színvonalnak javítása érdekében az Intézményfejlesztési Tervben (a továbbiakban: IFT) meghatározott fókusz-területeken.

Fenti célok eléréséhez járul hozzá az EFOP-3.6.1-16-2016-00022 „Debrecen Venture Catapult program” című projekt is, többek közt a kutatói utánpótlás fejlesztését célzó ösztöndíjprogramokon keresztül. A projekt keretében olyan kutatói utánpótlás célzattal megvalósuló tevékenységekhez nyújtható ösztöndíj támogatás, amely egyúttal hozzájárul az alábbi felsorolásban szereplő eredmények valamelyikéhez:

* a projekt keretében vagy annak eredményeként létrejött magyar/idegen nyelvű tudományos publikáció;
* hallgatók, fiatal kutatók nemzetközi konferencián való megjelenése előadás vagy poszter formájában;
* előadás ismeretterjesztő, kutatási eredményeket népszerűsítő rendezvényeken;
* vállalati problémákra reagáló kutatási témák előtérbe kerülése.

A fentiekkel összefüggésben a Debreceni Egyetem Általános Orvostudományi Kar (a továbbiakban: DE ÁOK) által elindított ösztöndíjprogram célja az alapkutatás és a hozzá kapcsolódó emberi erőforrás fejlesztése. Olyan ösztöndíjpályázatok támogathatók, amelyek az alább meghatározott területen végzett kutatási tevékenységre, és annak eredményeinek közzétételére vonatkoznak:

* molekuláris biológia
* elektrofiziológiai alapismeretek
* a patch-clamp technika alapjai

Az ösztöndíjprogram keretében az alábbi célcsoportok támogathatók:

* a DE ÁOK alap- vagy mesterképzéseiben részt vevő egyetemi vagy PhD hallgatók;

# 2. Az ösztöndíj formája

A pályázat útján támogatás nyerhető el ösztöndíj formájában, amelynek a Pályázó pályázatában megjelölt bankszámlára történő folyósításáról a DE HKSzK és a Hallgatói Adminisztrációs Központ gondoskodik.

Az ösztöndíj összege 40.000.-Ft/hó.

Az ösztöndíjas jogviszony időtartama megszakítás nélkül 15 hónap, havi rendszerességű kifizetés mellett, 2019. március 01. és 2020. május 31. közötti időszakra vonatkozóan.

A pályázat benyújtásának határideje: 2019. február 28.

# 3. Kutatási téma meghatározása

Az 1. pontban megfogalmazottakhoz illeszkedően az pályázónak az alábbi kutatási területen nyílik lehetősége kutatócsoportba való bekapcsolódásra, témavezető mellett kutatási tevékenység folytatására:

* ioncsatornák molekuláris farmakológiája

# 4. Pályázat benyújtására jogosultak

Jelen ösztöndíjpályázatra azon, az alábbi feltételeknek maradéktalanul megfelelő, a megpályázott tématerületen kiemelkedő teljesítményt nyújtó természetes személy nyújthat be pályázatot, aki

* az ösztöndíjas időszakban (2019. március 01. és 2020. május 31.) a Debreceni Egyetemen aktív hallgatói jogviszonnyal rendelkezik és a pályázat benyújtásakor igazolni tudja hallgatói jogviszonyát,
* vállalja, hogy az ösztöndíjas időszakban – témavezető felügyeletével – a DE ÁOK Biofizikai és Sejtbiológiai Intézet (BSI) keretein belül az Elektrofiziológia kutatócsoport munkájába bekapcsolódva aktív részvételt igénylő kutatási tevékenységet végez,
* vállalja, hogy a kutatás eredményeit legalább egy tudományos konferencián (pl. TDK, hazai és/vagy nemzetközi konferencia) egyszerzős vagy társszerzős poszter prezentáció formában ismerteti.

# 5. Kizáró okok

Nem részesülhet ösztöndíjban az a Pályázó,

* akiről hitelt érdemlően bebizonyosodik, hogy a pályázat benyújtásakor a támogatási döntés tartalmát érdemben befolyásoló, valótlan, hamis vagy megtévesztő adatot szolgáltatott, vagy ilyen nyilatkozatot tett,
* aki a pályázati felhívásban rögzített ösztöndíjas időszak alatt Új Nemzeti Kiválóság Programban vesz részt,
* aki ugyanazon, vagy nem egyértelműen lehatárolható és elkülöníthető (kutatási és publikációs) tevékenységre más forrásból nyújtható ösztöndíj támogatásban részesül, illetve korábban már részesült.

Nem kizáró ok, ha a hallgató más kutatási témában korábban vagy párhuzamosan egyéb kari támogatásban részesül(t), de a párhuzamos támogatásokat a pályázatban fel kell tüntetni.

# 6. A rendelkezésre álló keretösszeg, támogatásban részesíthető Pályázók száma

Jelen Pályázati Felhívás pályázatainak támogatására rendelkezésre álló keretösszeg összesen, legfeljebb 600.000.-Ft.

Jelen Pályázati Felhívás keretében legfeljebb 1 fő ösztöndíjra Pályázó részesülhet támogatásban.

# 7. A pályázat irányítója és lebonyolítói

A pályázat szakmai irányítója és lebonyolítója a Debreceni Egyetem Általános Orvostudományi Kar Biofizikai és Sejtbiológiai Intézet (DE ÁOK BSI).

A benyújtott pályázatokat jelen Pályázati Felhívásban megadott módon és szempontok szerint a DE ÁOK BSI Elektrofiziológiai Kutatócsoport pontozással értékeli és rangsorolja.

Az ösztöndíj odaítéléséről a kutatócsoporti javaslata alapján a Kutatócsoport vezető legkésőbb a pályázatok benyújtási határidejétől számított három napon belül dönt. A támogatási döntés ellen jogorvoslatnak helye nincs.

# 8. Ösztöndíjas időszak

Az ösztöndíjas időszak: 2019. március 01- 2020. május 31.

# 9. A pályázatok benyújtásának határideje

A pályázatokat 2019. február 26. és 2019. február 28. között lehet benyújtani.

# 10. Benyújtható pályázatok száma

Jelen Pályázati Felhívás keretében egy Pályázó egy pályázatot nyújthat be.

# 11. A pályázatok benyújtásának módja és helye

A pályázatokat a DE Általános Orvostudományi Kar Biofizikai és Sejtbiológiai Intézet Elektrofiziológiai Kutatócsoport vezetője részére címezve személyesen kell (DE ÁOK BSI 4032 Debrecen, Egyetem tér 1., Élettudományi Központ 2.306. szoba) benyújtani az alábbiak szerint:

* a borítékon feltüntetve a Pályázati Felhívás címét,
* papír alapon, 1 példányban, aláírva a teljes dokumentáció,
* elektronikusan, 1 példányban, nem újraírható CD-n vagy DVD-n.

# 12. Az ösztöndíj finanszírozásának módja

Az Ösztöndíjas az ösztöndíjas időszakban havi ösztöndíjban részesül, annak felhasználásáról pénzügyi elszámolást nem kell benyújtania.

Az ösztöndíj fogadásához a Pályázónak, az Ösztöndíj megállapodás megkötéséig magyarországi pénzintézetnél vezetett bankszámlával kell rendelkeznie.

Az ösztöndíjas tudomásul veszi, hogy a személyi jövedelemadóról szóló 1995. évi CXVII. törvény 1. számú melléklete 4.12.1. pontja szerint a részére kifizetett ösztöndíj – a magyar jog szerint – adómentes bevétel.

A DE ÁOK az ösztöndíjasokkal ösztöndíj megállapodást köt, melyben rögzítik az ösztöndíj folyósításának feltételeit és szabályait. Az ösztöndíj megállapodás megkötését követően kezdődhet az ösztöndíjak folyósítása az ösztöndíjasok részére. Az ösztöndíj megállapodás megkötésének a feltétele, hogy az ösztöndíjas adóazonosító jellel rendelkezzen.

# 13. Az ösztöndíj felhasználása

Az ösztöndíj teljes összege, pénzügyi elszámolási kötelezettség terhe nélkül szabadon felhasználható.

# 14. A pályázat benyújtásához szükséges dokumentumok

A pályázatot a jelen Pályázati Felhívás *1. számú mellékletében* meghatározott **Pályázati Adatlapon** kell benyújtani csatolva az alábbi mellékleteket.

Pályázati Adatlaphoz csatolandó mellékletek:

* **Pályázói Nyilatkozat** aláírt, eredeti formában (a Pályázati Felhívás *2. számú mellékletét* képező sablon szerinti formában),
* **Hallgatói jogviszony igazolás**,
* a Pályázó szakmai önéletrajza,
* a pályázat benyújtásának időpontja előtti két (de legalább egy) lezárt félév tanulmányi átlagát igazoló dokumentáció,
* nyelvtudást igazoló dokumentáció (nem szükséges közjegyző általi hitelesítés),
* a Pályázó eddigi tudományos tevékenységét bemutató, elismerő dokumentáció (amennyiben releváns): TDK, OTDK részvétel, helyezés, szakkollégiumi tevékenység, díjak, kitüntetések, ösztöndíjak, szakmai-közösségi tevékenység, kutatásokban, kutatási terepmunkában való részvétel, tudományos ismeretterjesztő/tudománynépszerűsítő tevékenység, publikációs tevékenység (publikációs lista alapján), konferencia részvétel, egyéb szakmai (tudományos és oktatási) tevékenységet bemutató dokumentáció
* szakmai motivációs levél

# 15. A pályázat érvényességének formai ellenőrzése, hiánypótlás

A benyújtott pályázatokat a DE ÁOK Biofizikai és Sejtbiológiai Intézet egyedi pályázati azonosító számmal látja el a beérkezés időbeli sorrendjében. A beérkezéskor kerül sor a pályázatok érvényességének formai ellenőrzésére.

A pályázatok befogadását és formai ellenőrzését a DE ÁOK BSI személyesen végzi.

Amennyiben a pályázat formai ellenőrzése során megállapításra kerül, hogy a pályázat hiányos, és a hiányosságok olyan jellegűek, hogy azok hiánypótlás során pótolhatók és a pályázat hiánypótlással formailag megfelelővé tehető, úgy a Pályázó a benyújtási határidő lejártáig gondoskodhat a hibák, hiányosságok kijavításáról.

Amennyiben a Pályázó nem pótolta a hiányosságokat, vagy azoknak nem a hiánypótlási felhívásban meghatározott módon, vagy nem a hiánypótlási felhívásban megjelölt határidőre tett eleget a DE ÁOK BSI megállapítja a pályázat érvénytelenségét és az érvénytelenség okának megjelölésével elektronikus úton értesítést küld a Pályázónak a pályázat érdemi vizsgálat nélküli elutasításáról.

Az alábbi esetekben hiánypótlásnak nincs helye, a pályázat hiánypótlás nélkül érvénytelen és érdemi vizsgálat nélkül elutasításra került:

* a Pályázó nem a Pályázati Felhívásban meghatározott határidőn belül nyújtotta be a pályázatát,
* a Pályázó nem felel meg a jelen Pályázati Felhívásban meghatározott feltételeknek,
* a Pályázó papír alapon, aláírva és elektronikusan nem nyújtotta be a Pályázati Adatlapot és annak csatolandó mellékleteit.

Érvénytelen a pályázat, ha:

* a pályázat olvashatatlan, illetve ha hamis vagy megtévesztő adatot tartalmaz,
* a Pályázó hiánypótlás keretében sem pótolta a hiányosságokat vagy azoknak nem a hiánypótlási felhívásban meghatározott módon, vagy nem a hiánypótlási felhívásban megjelölt határidőre tett eleget,
* nem maga a jogosult nyújtotta be a pályázatot.

A pályázat formai okokból történt elutasítása ellen jogorvoslatnak helye nincs.

# 16. A pályázatok elbírálásának szempontjai

Az érvényes, befogadott pályázatokat a DE ÁOK az alábbi szempontok alapján értékeli(k):

|  |  |
| --- | --- |
| **Bírálati szempontok** | **Elérhető maximális pontszám** |
| **Tanulmányi eredmények:** az utolsó két lezárt félév súlyozott tanulmányi átlagának számtani átlaga (egy lezárt félév esetén a súlyozott tanulmányi átlag), mínusz 3,0 szorozva 10-zel. | 20 |
| **A Pályázó eddigi tudományos tevékenysége vagy szakmai elhivatottság bemutatása:**  TDK, OTDK részvétel, helyezés, szakkollégiumi tevékenység, díjak, kitüntetések, ösztöndíjak, szakmai-közösségi tevékenység, kutatásokban, kutatási terepmunkában való részvétel, tudományos ismeretterjesztő/ tudománynépszerűsítő tevékenység, publikációs tevékenység (publikációs lista alapján), konferencia részvétel, egyéb szakmai (tudományos és oktatási) tevékenység. | 24 |
| **Nyelvtudás:** egy darab felsőfokú komplex nyelvvizsga 4 pont, egy darab középfokú komplex nyelvvizsga 2 pont, de összesen maximum 6 pont. | 6 |
| **Összesen** | **50** |

# 17. A Pályázók támogatói döntést követő kiértesítése

A Pályázókat legkésőbb a pályázatok benyújtási határidejétől számított három napon belül a DE ÁOK elektronikus úton (a Pályázó által a Pályázati Adatlapon megadott e-mail címén) értesíti pályázatának elfogadásáról, tartaléklistára helyezéséről, elutasításáról. A döntés ellen jogorvoslatnak helye nincs.

# 18. Szerződéskötés

A támogatott Pályázók ösztöndíjban részesülnek. Az ösztöndíj megállapodást a DE ÁOK köti meg a nyertes Pályázóval (Ösztöndíjas), amely alapján az ösztöndíj folyósításra kerül.

Érvényét veszti a Támogatói döntés, ha az ösztöndíjas jogviszony alapjául szolgáló jogviszony létrejöttétől számított 30 napon belül az ösztöndíjas mulasztásából, vagy neki felróható egyéb okból az ösztöndíj megállapodás nem kerül aláírásra.

# 19. Az ösztöndíj lemondása, szüneteltetése, az ösztöndíjas jogviszony megszűnése

Az **ösztöndíj lemondása**: az Ösztöndíjas az elnyert ösztöndíjról bármikor lemondhat az addig kiutalt ösztöndíj visszafizetési kötelezettségének terhe mellett. A visszafizetési kötelezettség alól csak rendkívüli (vis major) esetben mentesülhet az Ösztöndíjas. A lemondást a DE ÁOK dékánjához címzett, az indoklást is tartalmazó levélben kell kérelmezni. Az Alprojekt vezető dönt a kérelem megalapozottságáról és a visszafizetési kötelezettség mértékéről (teljes vagy részbeni).

Az **ösztöndíjas jogviszony megszűnése**: amennyiben az ösztöndíjas már nem felel meg a pályázati feltételeknek az Alprojekt vezető jogosult az elnyert ösztöndíj visszavonására. Ebben az esetben az Ösztöndíjas az addig kiutalt ösztöndíj visszafizetési (teljes vagy részbeni) kötelezettsége terheli. A visszavonás alapjául szolgáló indokok lehetnek – többek között – az ösztöndíjban részesülő hallgató hallgatói jogviszonyának megszűnése vagy az ösztöndíjban részesülő hallgató által vállalt kutatómunka előrehaladásának dokumentálására készített teljesítésigazolások, szakmai beszámolók témavezetői ellenjegyzésének megtagadása vagy azoknak a témavezető/alprojekt vezető által történő el nem fogadása.

# 20. Nyilvánosság

Az Ösztöndíjas a megvalósult program, projekt tevékenységei során, kommunikációjában, kapcsolódó közleményeiben, kiadványaiban vállalja, hogy az alábbi köszönetnyilvánítást megjeleníti:

Magyar nyelven:

„A publikáció/prezentáció/poszter elkészítését az EFOP-3.6.1-16-2016-00022 számú projekt támogatta. A projekt az Európai Unió támogatásával, az Európai Szociális Alap társfinanszírozásával valósult meg.”

Angol nyelven:

„The work/publication is supported by the EFOP-3.6.1-16-2016-00022 project. The project is co-financed by the European Union and the European Social Fund.”

# 21. Az ösztöndíj nyomonkövetése és szakmai dokumentálása

Az ösztöndíj felhasználásáról az Ösztöndíjasnak pénzügyi elszámolást nem kell benyújtania. Ugyanakkor a vállalt kutatómunka ütemezett megvalósítása és a vállalt publikációs tevékenység előrehaladása folyamatosan ellenőrzésre kerül.

A témavezető az ösztöndíj program keretében rendszeres időközönként vizsgálja ösztöndíj megállapodásban foglaltak teljesítését. Ennek megfelelően az Ösztöndíjas köteles az ösztöndíj megállapodásban rögzített ösztöndíjas időszak alatt 3 havi rendszerességgel személyes teljesítésértékelésen részt venni, és az ösztöndíjas időszak utolsó napján részletes *Szakmai záró beszámolót* készíteni, amelyeket első minősítési pontként a témavezető oktatónak kell elfogadnia és ellenjegyeznie.

A **Szakmai záró beszámoló** (*7. számú melléklet)* az ösztöndíjas időszak lezárásaként a vállalt szakmai feladatok, vállalások teljesítésének szöveges értékelését tartalmazza.

A beszámoló(ka)t a DE ÁOK Biofizikai és Sejtbiológiai Intézet Elektrofiziológiai Kutatócsoport vezetőjének címezve személyesen kell benyújtani.

Az ösztöndíjszerződés keretében tett vállalások teljesítésének igazolása a Szakmai időszaki beszámolóban, illetve a Szakmai záró beszámolóban a vállalás jellegének megfelelő módon történik, így különösen az alábbi módokon:

* Egyszerzős vagy társszerzős poszter prezentáció esetében: értesítés a konferencia-jelentkezés befogadásáról (a konferencia szervezői által), fényképdokumentáció a konferencia szereplésről, valamint a konferencián bemutatott poszter elektronikus változata a kötelező tartalmi elemek megjelenítése mellett.